钦定古今图书集成/明伦汇编/闺媛典/第074卷 > 许三娘
## 钦定古今图书集成/明伦汇编/闺媛典/第074卷 > 许三娘

按《南安县志》：许三娘，孝廉国杼女弟。许字王酉忠。未
嫁，忠奔父丧于粤东。女蚤忧之，越六月，讣果至，女悲
怆屡绝，号诉于母曰：“母爱我，许我归王氏而死，即不
许亦死，孰与许之？”母嫂姻亲晓譬不从，遂往拜姑成
礼。乃执斾导魂，设位奠哭，刻死期，辞姑及忠灵并内
外姻戚，乃登榻投缳。是秋苦旱，至时大雨如注，山阴
“缪伯昇吊其庐而为之祠。”